65 
DE ANIMAL. HIST. II. 9 . 
habent surrectis constantem pennis: solus gallus 
peculiarem sibi, quae neque caro sit, neque a 
natura carnis aliena. 
CAR IX. (vulgo XIII. Scaligero XVI.) 
Inter eas, quae aquas incolunt, animantes 
piscium genus solum ab aliis multarum ambitu 
formarum distinctum est. Habet enim caput et eas 
partes, quae caelum spectant: tum eas, quae de¬ 
orsum vergunt, vbi venter atque intestina existunt: 
postremoque corpori caudam continuatam atque 
indiuisam, alii aliam. Collo carent omnes et bra¬ 
chiis et cruribus. Testes quoque vel extantes vel 
reconditos habent nullos: ac ne mammas quidem. 
Ac mammas quidem neque aliud eorum vllum, 
quae animal non pariunt; neque animal parientia 
omnia, sed ea tantum, quae intra se, non ex ouo 
prius genito, verum animal concipiunt statim. 
Nam quod delphinus animal concipit, idcirco 
mammas habet duas, non in parte superiore, sed 
prope genitalia. Quanquam non extant papillae, 
quemadmodum quadrupedibus, sed quasi riuulos 
habet duos, vtrinque singulos ab latere; qua lac 
effluat: quod sugitur ab assectantibus catulis. Id 
quod a nonnullis palam spectatum est. At pisces, 
vt dictum est, neque mammas habent, neque ge- 
E 
